User:Thayanithyy/sandbox

Thiruketheeswaram Sri Sabaratnum Swamigal

பிறவிப்பயன் இறைவனின் திருவடி நிழில் சேருவதே தெள்ளு தமிழ்ச்சொல்லெழுத்து வான் மறைகளை உள்ளடக்கிய நெஞ்சை நெகிழவைக்கும் பொருள் கொண்ட தெவிட்டாத தெள்ளமுதாம் எட்டாம் திருமுறையாம் திருவாசகத்தை கையில் ஏந்தி நிற்பவர் ஸ்ரீ சபாரத்தினம் சுவாமிகள்.

திருவாசக சுவாமிகள் 28.03.1904 ஆம் ஆண்டு பங்குனித் திங்கள் திருவாதிரை நன்நாளில் அல்வாயைச் சேர்ந்த சின்னத்தம்பி என்பவருக்கும் சுண்டிக்குளி ல் பாண்டியன் தாழ்வில் வசித்த சின்னத்தங்கத்திற்கும் தலைமகனாக தோன்றினார். தனது வாழ்நாளில் திருவாசகத்தை கசக்கிபிழிந்து இயன்றவரை பக்தர்தம் தாகம் தீர்த்தார்.

தொண்டு

திருக்கேதீஸ்வரத்தில் மடம் அமைப்பதற்காக தானே அனுமதிப்பத்திரத்தைப் பெற்று சுவாமிகள் காட்டில் பெரிய மரங்களை வெட்டித் தோளில் சுமந்து கொண்டு வந்து வண்டிகளில் ஏற்றியவர்.இந்த திருவாசக மடத்தை அமைக்க கல்லும் மண்ணும் சுமந்தார். இந்த திருவாசக மடத்தை அமைப்பதற்குமுன்பு அதாவது சனநடமாட்ட மில்லாத காலத்தில் சுவாமிகள் திருக்கேதீச்சரம் சென்று குடிசை அமைத்து விவசாயம் செய்தார்.இந்த உழைப்பில் பெற்ற ஊதியத்தில் விருந்தோம்பல் செய்தார்.

திருவாசக மடத்தை அருள் மடமாக்கியவர் சபாரத்தின சுவாமிகள் பிற்காலத்தி்ல் மடத்தை நிர்வகிக்கும் பொறுப்பைத் திரு.சி சரவணமுத்து அடிகளார் ஏற்றுச் சிறப்பாக நடத்தி வந்தார். ஸ்ரீ சபாரத்தினம் சுவாமிகள் அங்கே கௌரீசர் பாடாலை,நெசவுப் பாடசாலை நிறுவி நடத்தி வந்தார். தனித்து நின்று திருவாசக மடத்தில் 35 அடி நீளக் கிணறு உண்டுபண்ணினார். நல்வினைப்பயன் இவர் இற்றைக்கு 108 ஆண்டுகளுக்கு முன் சிவயோக சுவாமிகள் வசித்த கொழும்புத் துறைக்கு அண்மைக் கிராமத்தில்அவதரித்தார். இளமையிலே யொகர் சுவாமிகளின் அருட்பார்வை இவருக்கும் கிட்டியமை இவர் முன்னர் செய்த நல்வினைப்பயன். கல்வி இவர் ஆரம்பக்கல்வியை கொழும்புத்துறைச் சைவச் பாடசாலையில் கற்றார். பின்பு கொழும்புத்துறைக் கத்தோலிக்க பாடசாலையில் கற்று ஆசிரிய பயிற்சி கல்லூரிக்குத் தெரிவாகியதும் மதம் மாற வேண்டும் என வற்புறுத்தப்பட்டதால் வெளியேறினார்.பின் கொழும்புத்துறைச் சைவப் பாடசாலையில் சிலகாலம் ஆசிரியராகக் கடமையாற்றினார்.அங்கிருந்தும் வெளியேறித் திருமணம் செய்தார்.குறுகியகாலத்தில் குழந்தைகள் இல்லாமலே மனைவியும் மறைந்தார்

ஆன்மீகத் தாகம்

ஆன்மீகத் தாகம் கொண்டு தில்லை நடராஜன் நடமிடும் சிதம்பரத்திற்குப் பாதயாத்திரை சென்றார்.அங்கு நடராஜனின் ஆனந்தத் திருநடனத்தைக் கண்டு களித்துச் சிறிது காலம் தங்கித் தாய் நாடு வந்து திருத்தலங்கள் எங்கும் சென்று வந்தார் தித்திக்கும் திருவாசகத்தில் தோய்ந்து தெளிவு பெற்றவர் சபாரத்தின சுவாமிகள்.அவருடைய திருவுடம்பு திருவாசகத்திற்கு உருகிய ஒளி உடம்பு,திருவாசகத்தை ஓதி,ஓதி உள்ளொளி பெற்றவர். பத்தர்களின் உடற்பசி போக்க அன்னதானம் செய்தார்.அடியார்களின் அக இருள் நீக்கத் திருவாசகத்தேனை வாரி வழங்கினார். இறுதி நாட்களில் சுவாமிகள் யாழ்ப்பாணத்தில் வாழ்ந்தார்.தினமும் சுவாமியைச் சந்தித்து உரையாடவும் ஆசீர்வாதம் பெறவும் அவருடைய திருவாசகக் கருவூலத்தைக் கேட்கவும் அடியார்கள் கூடுவார்கள்.சுவாமிகள் சக்கரைப் பந்தலில் தேன்மாரி போலத் திருவாசகத்தைச் சொரிவார். அற்புதமான கருத்துக்களையும் சொல்லுவார்.சுவாமிகள் தமது அவதார கருமம் இனிதே நிறைவேற்றப்பட்டதை உணர்ந்து இந்த உலகத்தை விட்டுச் சிவன் தாள் அடைந்தமையும் ஒரு முக்கியமான நாளாகவே கொள்ளப்படுகிறது.1988.01.25 தை மாதம் பூர்வ பக்க ஸப்தமி திதியில் அவர் இவ்வுல வாழ்வை நீத்துள்ளார்.